## **ANNEX F. MODEL DE MEMÒRIA TÈCNICA DESCRIPTIVA**

**PORTADA**

Ha de constar indicació respecte el títol de la present contractació (*Acord Marc de subministrament de material elèctric i electrònic, incloent il·luminació general, equipament per a l’enllumenat públic i sistemes de telegestió de l’enllumenat públic de Barberà del Vallès*), el Codi d’expedient (*AM-2023-03*) i raó social i NIF de l’empresa que presenta i signa l’actual memòria.

El present apartat no computarà a efectes d’extensió documental.

**DISPONIBILITAT DE PÀGINA WEB**

En aquest apartat s’ha de presentar una clara explicació sobre la disponibilitat o no d’una pàgina web on es pugui consultar el catàleg complet, amb la totalitat de productes i serveis que ofereix l’empresa, indicant així mateix si hi apareixen o no els correlatius Preus de Venta al Públic (PVP).

L’empresa licitadora haurà de presentar documentació acreditativa\* -mitjançant l’aportació de documentació annexa- de tota la informació expressada anteriorment, o bé haurà de facilitar un enllaç electrònic o *link* que garanteixi l’accés al material informat.

*\*Tots els annexos aportats únicament podran ser emprats com a acreditació dels extrems afirmats i descrits a la Memòria, i en cap cas computaran a efectes d’extensió del present document.*

**DISPONIBILITAT DE PLATAFORMA DE COMERÇ ELECTRÒNIC**

En el present apartat la licitadora haurà de detallar i acreditar la disponibilitat o no d’una plataforma de comerç electrònic que inclogui un sistema de carret de compra i un sistema de seguiment de les comandes, explicant el funcionament d’aquesta, si escau.

En cas de no disposar d’una plataforma electrònica com a tal, es detallarà, com a mínim, els mitjans informàtics i telemàtics dels quals disposa l’empresa per rebre i tramitar comandes..

**MITJANS HUMANS I MATERIALS DISPONIBLES (màx. 5 pàgs. per lot)**

D’entre tots els que es requereixen en el present acord marc, i que queden especificats a l’**apartat K de la Relació de Característiques del PCAP**, els licitadors hauran de desglossar, descriure tècnicament, i acreditar, com a mínim, els següents apartats:

* Nombre de personal destinat a resoldre incidències en matèria de comandes i facturació.
* Nombre de personal destinat a resoldre consultes de caràcter tècnic.
* Horari d’atenció al client, horari d’urgències i personal disponible en cada franja horària.
* Metodologia emprada per l’empresa per a la resolució d’incidències.

**DESCRIPCIÓ DEL PROCÉS DE LLIURAMENT DE COMANDES**

En aquest apartat s’haurà de descriure detalladament i acreditar el procés de lliurament de comandes seguit per l’empresa licitadora en qüestió, fent referència, com a mínim, als següents apartats:

* Mitjans humans i materials i terminis d’entrega previstos, amb indicació del punt de venta més proper a SABEMSA que l’empresa licitadora té a la seva disposició.
* Mitjans i metodologia emprada per a la gestió de les devolucions.

**DESCRIPCIÓ DE MESURES ADOPTADES PER REDUIR L’IMPACTE AMBIENTAL**

S’haurà d’aportar una descripció (i la consegüent documentació acreditativa annexa) de la totalitat de mesures adoptades per l’empresa licitadora per tal de reduir l’impacte ambiental en l’execució dels contractes basats en el present acord marc. Per tal d’acreditar aquest extrem, caldrà presentar documentació justificativa d’alguna de les mesures següents:

* Disponibilitat d’un Programa de gestió de residus de la pròpia empresa.
* Disponibilitat d’un Codi intern de bones pràctiques ambientals a l’empresa o equivalent.
* Existència d’una proposta o programa de gestió de residus respecte els productes subministrats a SABEMSA.
* Existència d’un responsable de medi ambient a l’empresa.
* Disponibilitat de qualsevol altra mesura útil per reduir l’impacte ambiental en l’execució del contracte.

*\*Els apartats 1), 2), 3), 4) i 5) s’hauran de desenvolupar en un màxim de cinc (5) pàgines, sense tenir en compte qualsevol documentació acreditativa que es vulgui aportar com a documentació annexa.*

Es podran aportar annexes complementaris de qualsevol informació de la proposta. Els certificats, fitxes tècniques o documents acreditatius que s’adjuntin només serviran per acreditar els aspectes detallats a la pròpia memòria.

**Sempre que pogueren ser acreditades d’alguna manera, només es valoraran aquelles informacions que, efectivament, hagin estat acreditades mitjançant l’aportació de documentació annexa. La informació que no pugui ser acreditada de cap manera, gaudirà d’una presumpció de veracitat per a la seva valoració.**

***Format***: espaiat mínim 1,0 i tipologia mínima Arial 10. *\*doc, \*pdf, \*zip, \*rar, \*docx*

(Signatura electrònica del declarant)